**Disgrifiad Swydd:** Cyfarwyddwr RhCM Cymru

**Lleoliad:** Caerdydd

**Cyflog:** 30 awr yr wythnos

 Graddfa gyflog NJC

£i’w gadarnhau

**Prif ddiben:** Bydd gan y Cyfarwyddwr gyfrifoldeb strategol dros arwain a datblygu Rhwydwaith Cydraddoldeb Menywod (RhCM) Cymru. Gan weithio’n agos â’r Pwyllgor Rheoli, bydd yn chwarae rôl allweddol wrth barhau i ddatblygu’r sefydliad a’i rwydweithiau, gan hysbysu a dylanwadu ar bolisi cyhoeddus, a mwyafu cyfleoedd i sicrhau arian a phartneriaethau i gyflwyno strategaeth RhCM er lles menywod Cymru.

Mae gennym weledigaeth glir ac uchelgeisiol ar gyfer RhCM ac rydym yn chwilio am rywun sy’n mwynhau her i arwain y sefydliad yn y cyfnod cyffrous hwn o ddatblygiad. Byddwch yn unigolyn sy’n deall y darlun mawr ond sydd hefyd yn gallu torchi llewys. Byddwch yn hunan-gymhellol ac yn hapus i weithio heb lawer o arweiniad. Mae rôl y cyfarwyddwr yn gofyn am arweinyddiaeth gref a sgiliau rhyngbersonol cryf.

**Yn atebol i:** Aelod enwebedig o’r Pwyllgor Rheoli

**Yn gyfrifol am:** Nid oes unrhyw adroddiadau i’w cyflwyno ar hyn o bryd. Mae strwythur y tîm yn cael ei ddatblygu ar hyn o bryd a bydd y Cyfarwyddwr yn gyfrifol am unrhyw aelod o staff a gyflogir gan RhCM yn y dyfodol, ynghyd â’r rhai dan gontract i wneud gwaith dros RhCM.

**Prif Nodau**

* Meddu ar gyfrifoldeb strategol dros arwain a datblygu gwaith RhCM yng Nghymru
* Arwain ymgyrchu RhCM a dylanwadu ar waith polisi cyhoeddus yng Nghymru
* Mwyafu ar gyfleoedd i sicrhau arian a phartneriaethau newydd i ddatblygu gwaith RhCM yng Nghymru
* Gwella proffil gwaith RhCM Cymru a datblygu a meithrin perthnasoedd â phartneriaid ac asiantaethau allanol allweddol
* Rheoli rhoi cynllun strategol yr Elusen ar waith a datblygu a rheoli cynlluniau gweithredol blynyddol, gan sicrhau eu bod yn ganolog i waith yr Elusen.

**Manteision**

Gwyliau blynyddol hael

Pensiwn cyfrannol

Cyflogwr cyfle cyfartal

Gweithio hyblyg

Cyfleoedd i ddysgu a datblygu

**Dyletswyddau a chyfrifoldebau allweddol**

**Meddu ar gyfrifoldeb strategol dros arwain, datblygu a chyflwyno gwaith RhCM yng Nghymru**

* Gweithio gyda’r Pwyllgor Rheoli i ddatblygu strategaeth RhCM ar gyfer datblygu’r sefydliad a datblygu gweithgarwch.
* Arwain wrth sicrhau ymrwymiad a chefnogaeth eraill, yn fewnol ac yn allanol, i gyflwyno’r strategaeth a chyflawni gweledigaeth RhCM.
* Sicrhau cyflwyno nodau strategol cytunedig a llunio adroddiadau perfformiad effeithiol i’r Pwyllgor Rheoli.
* Gwella proffil RhCM Cymru, gan sicrhau bod gwaith yr elusen yn cael ei gydnabod gan y cyhoedd a’r amrywiaeth llawn o randdeiliaid â budd.
* Cynrychioli RhCM yn allanol, gan rwydweithio a chynnal cyswllt rheolaidd â phartneriaid allweddol yn y sectorau gwirfoddol, statudol a phreifat er mwyn mwyafu cyfleoedd dylanwadu a datblygu.
* Rheoli perthnasoedd RhCM â’r rhwydweithiau rhanbarthol ledled Cymru, gan sicrhau yr hysbysir cynllunio strategol gan eu barn.
* Meddu ar ywybyddiaeth o faterion sy’n effeithio ar fenywod a’r sefydliadau sy’n eu cynrychioli ac ymateb i heriau a phroblemau allweddol sy’n codi.
* Sicrhau y rheolir cyllidebau’n gywir a chyflwyno rheoliadau ariannol ac adroddiadau ariannol yn ôl y gofyn.
* Darparu cefnogaeth rheoli llinell i’r holl staff a recriwtiwyd i gyflwyno gwaith RhCM yng Nghymru, gan feithrin doniau a gallu gweithwyr fel y gallant ragori ar eu nodau strategol.
* Darparu ysgrifenyddiaeth i’r Pwyllgor Rheoli a gweithio gyda chadeirydd y pwyllgor i sicrhau y llywodraethir gwaith RhCM yn effeithiol.
* Sicrhau cynllunio busnes effeithiol i hwyluso cyflwyno strategaethau a datblygu a chynnal systemau i fonitro cynnydd y cynlluniau hynny, gan gynnwys adrodd yn rheolaidd i’r Pwyllgor Rheoli
* Rheoli prosiectau a rhaglenni’n effeithiol i sicrhau cyflwyno gweithgarwch allweddol, gan gynnwys cofnodi, monitro a rheoli risgiau
* Monitro a gwerthuso meysydd allweddol o weithgarwch yn effeithiol er mwyn galluogi dangos effaith a chofnodi gwersi a ddysgwyd.

**Mwyafu cyfleoedd i sicrhau arian a phartneriaethau newydd i ddatblygu gwaith RhCM yng Nghymru**

* Nodi a dilyn cyfleoedd newydd ar gyfer ariannu sy’n cefnogi cyflwyno nodau strategol RhCM
* Datblygu strategaeth ariannu sy’n amlinellu’r model ariannu dewisol ar gyfer RhCM (cymysgedd o leiaf 3 o’r 6 phrif fath o ffrwd ariannu) i roi’r cyfle gorau o gynaladwyedd trefniadaethol yn y tymor hwy
* Sicrhau rheoli effeithiol contractau cyflwyno gwasanaeth presennol sy’n creu incwm, gan gynnwys adrodd yn amserol i gyrff ariannu yn ôl y gofyn a meithrin perthnasoedd ag arianwyr a chefnogwyr allweddol
* Meithrin perthnasoedd â sefydliadau allweddol i ddatblygu prosiectau a mentrau ar y cyd er lles menywod a merched yng Nghymru
* Datblygu gweithgareddau codi arian newydd a blaengar.

**Arwain ymgyrchu RhCM a dylanwadu ar waith polisi cyhoeddus yng Nghymru**

* Datblygu strategaeth ddylanwadu, gan sicrhau bod RhCM yn cyflawni ei bolisi cyhoeddus a’i nodau ymgyrchu
* Rhoi llais i fenywod a merched yng Nghymru, gan nodi blaenoriaethau ymgyrchu a meysydd newydd i ddatblygu gweithgarwch dylanwadu gan dynnu ar dystiolaeth o’r materion maent yn eu hwynebu
* Mwyafu’r holl gyfleoedd perthnasol i ddylanwadu ar bolisi cyhoeddus ar ran RhCM, gan weithio mewn partneriaeth ag asiantaethau eraill lle mae hyn yn cefnogi datblygu nodau’r polisi
* Hysbysu’r Pwyllgor Rheoli o unrhyw ddatblygiadau polisi allweddol allanol a datblygu safbwynt ac ymatebion yr elusen
* Cynrychioli safbwynt polisi RhCM i gynulleidfaoedd allanol, gan gynnwys y cyfryngau, gweision sifil a gwleidyddion. Yn benodol, meithrin deialog effeithiol a pharhaus gydag Aelodau Cynulliad lleol, Gweinidogion perthnasol a gweision sifil er mwyn cynrychioli safbwyntiau polisi
* Sicrhau cyfathrebu effeithiol ar faterion allweddol ar draws rhwydwaith RhCM ac i gynulleidfaoedd allanol
* Ymateb i ymgynghoriadau cenedlaethol perthnasol ar faterion yr effeithir ar fenywod a merched yng Nghymru

**Cyffredinol**

* Cynnal a gwella gallu drwy ddatblygiad proffesiynol parhaus
* Sicrhau bod polisïau, systemau a phrotocolau effeithiol ar waith ac y cedwir atynt, gan weithio i brotocolau a pholisïau gweinyddol, cyfathrebu ac iechyd a diogelwch
* Cefnogi a hyrwyddo amrywiaeth a chydraddoldeb cyfle yn y gweithle
* Ymgymryd â dyletswyddau cysylltiedig eraill wrth iddynt godi, cael eu datblygu neu eu nodi yn unol â chylch gwaith eang y swydd
* Ar y cyd ag aelod arweiniol y Pwyllgor Rheoli, meddu ar gyfrifoldeb dros sicrhau swyddogaeth ariannu perfformiad uchel, gan gynnwys:
	+ Llunio’r gyllideb flynyddol i’w chymeradwyo gan y Pwyllgor Rheoli
	+ Adrodd ar wybodaeth reoli er mwyn monitro perfformiad ariannol yn erbyn y gyllideb
	+ Llunio cyfrifon er mwyn i’r Pwyllgor Rheoli fodloni ei gylch gwaith adrodd, ar y cyd ag archwilwyr allanol
	+ Sicrhau strwythur a gweithredeodd TG cost-effeithiol ac effeithlon ar draws yr elusen

|  |  |  |
| --- | --- | --- |
| **Profiad** | **Hanfodol** | **Dymunol** |
| Profiad o ddatblygu a chyflwyno strategaethau | X |  |
| Profiad o ddatblygu polisïau ac ymgyrchoedd  | X |  |
| Profiad o lobïo gwleidyddion a gweithio’n llwyddiannus gydag Adrannau’r Llywodraeth | X |  |
| **Sgiliau** |  |  |
| Sgiliau cyfathrebu ardderchog | X |  |
| Nodweddion arwain ac ysgogi | X |  |
| Sgiliau rhwydweithio, cynrychioli a chyd-drafod datblygedig | X |  |
| Sgiliau rheoli amser ardderchog gyda’r gallu i gynhyrchu gwaith o safon heb fawr o oruchwyliaeth | X |  |
| Y gallu i weithio’n hyderus gyda’r cyfryngau | X |  |
| Tystiolaeth o weithio mewn partneriaeth â sefydliadau eraill | X |  |
| Sgiliau pobl, prosiectau a rheoli cyllideb da | X |  |
| Gallu gweithio gyda chyfrifiaduron, gan gynnwys profiad o’r cyfryngau cymdeithasol | X |  |
| Ymagwedd entrepreneuraidd at greu incwm |  | X |
| Y gallu i siarad Cymraeg |  | X |
| **Gwybodaeth** |  |  |
| Gwybodaeth sylweddol a dealltwriaeth o faterion cydraddoldeb menywod | X |  |
| Gwybodaeth sylweddol am y materion strategol ac ymarferol sy’n effeithio ar sefydliadau sy’n gweithio i gefnogi menywod a merched yng Nghymru | X |  |
| Dealltwriaeth o strwythurau a gwaith Llywodraeth Cymru a Chynulliad Cymru | X |  |
| **Cymwysterau** |  |  |
| Gradd (neu gyfwerth) | X |  |
| **Gofynion eraill** |  |  |
| Ymrwymiad i arfer gwrth-wahaniaethu a chyfle cyfartal. Y gallu i roi ymwybyddiaeth o amrywiaeth ym mhob maes gwaith. | X |  |
| Bydd angen bod yn hyblyg yn y rôl hon, gan gynnwys gweithio dros y penwythnos a chyda’r nos yn achysurol, a’r gallu i deithio ledled Cymru ac aros dros nos yn ôl y gofyn  | X |  |

**Sut i gyflwyno cais**

Er mwyn cyflwyno cais am y swydd hon, anfonwch CV cynhwysfawr atom, gan esbonio unrhyw fylchau yn eich cyflogaeth, ynghyd â datganiad cefnogol sy’n sôn am y meini prawf penodi yn y fanyleb person. Sicrhewch eich bod wedi cynnwys eich rhifau ffôn yn ogystal ag unrhyw ddyddiadau ac amserau lle na fyddwch ar gael i gael cyfweliad neu fydd unrhyw anawsterau â’r amserlen recriwtio.

Dylech nodi enwau, swyddi, sefydliadau a manylion cyswllt ffôn ac e-bost dau ganolwr, y dylai un ohonyn nhw fod eich cyflogwr presennol neu fwyaf diweddar. Byddwn ond yn defnyddio’ch canolwyr ar ôl i chi roi eich caniatâd.

Dylech e-bostio CV wedi’i gwblhau a datganiadau cefnogol i admin@wenwales.org.uk

Gallwch hefyd eu postio i: Recruitment, Women’s Equality Network (WEN) Wales, c/o Chwarae Teg, 1st Floor, Anchor Court, Keen Rd, Cardiff CF24 5JW

Os hoffech gael trafodaeth anffurfiol am y rôl, cysylltwch â Mair Rigby 07511 939235 or mair.rigby@wenwales.org.uk